(Anecdota va fi circulat și peste Milcov, căci alt memorialist, Radu Rosetti, o localizează la Iași, cu distribuție moldavă, dar situînd-o în aceeași vreme: la el domnitorul e Scarlat Calimah, și boierul are nume: vistiernicul Iordache Catargiu.) Acoliții lui vodă jecmăneau în cîrdășie, încît le ieșise cîntec împreună: „Belu belește, Golescu golește, Manu jupuiește!“ Mazilit în 1818, Caragea secătuise țara: a fugit cu milioane la Pisa, în Italia, unde a trăit îmbelșugat și a murit nonagenar.